Jeg hører hva statsråden sier. Jeg mener at dette er et utilsiktet utslag. Utgangspunktet er at barnet har fullt beløp så lenge faren lever. Etter at faren er død, vil barnet i realiteten få en skatt på det, selv om det går gjennom mors hånd. Det kunne vært ønskelig om statsråden hadde vært villig til å se på dette – for det gjelder ikke mange, det gjelder noen få. Hadde det vært mulig å se på eventuelle forandringer i regelverket for akkurat dem det gjelder?